Margus Hunt

**Margus Hunt** (født 1987) er en estisk tidligere defensive end i amerikansk fotball. Han ble draftet av Cincinnati Bengals i andre runde av NFLs draft i 2013. Han spilte college football for skolelaget til Southern Methodist University. Han spilte også for Indianapolis Colts og New Orleans Saints.

Før han begynte med amerikansk fotball drev Hunt med diskos og kulestøt, og holdt tidligere ungdomsrekorden i diskos. Han var en av de høyeste spillerne i National Football League.

## Tidlig liv
Hunt vokste opp i Karksi-Nuia og begynte med friidrett fordi «det var lite å gjøre på». Etter å ha prøvd seg på tikamp valgte han å fokusere på kastegrenene―diskos, kulestøt og sleggekast. Hunt begynte å trene med Aleksander Tammert, som vant bronse i diskos under Sommer-OL 2004. Hunt konkurrerte i sleggekast under World Youth Championships i 2003 og diskos under Junior-VM i friidrett 2004, hvor han endte på henholdsvis åttende og sjette plass.

I 2005 vant han sin første tittel under Junior-EM i Kaunas, da han kastet 62,19 meter med en diskos på 1,75&nbsp;kg.

Under Junior-VM i friidrett 2006 i Beijing satte Hunt en ny junior-rekord på 66,35 meter med sitt første kast i kvalifiseringsrunden. I finalen forbedret Hunt på sin egen rekord med 66,68 meter i fjerde runde, og deretter med 67,32 meter i sjette og siste runde.

Tre dager senere vant han gullmedaljen i kulestøt med 20,53 meter i finalen, som var 39 centimeter lenger enn andreplass. Hunt ble den første idrettsutøveren til å vinne i både kulestøt og diskos under Junior-VM. Vinnerkastet i kulestøt var også en nasjonal juniorrekord med kule på 6&nbsp;kg.

Hans personlig beste i sleggekast på 64,89 ble kastet 28. mars 2008 i Arlington i Texas.

Hans personlige rekord i kulestøt var på 17,98, fra den 22. mars 2008 i Waco.

Han satte sin personlige rekord med 2&nbsp;kg diskos den 6. juli 2010 i Viljandi, med 61,33 meter.

## College
I 2007 flyttet Hunt til Dallas i Texas for å trene med friidrettstreneren på Southern Methodist University Dave Wollman, og han tok opp deltidsstudier på SMU. Innen han ankom SMU hadde universitetet derimot kuttet friidrettsprogrammet for herrer. Hunt hadde lyst til  jobbe med Wollman, som tidligere hadde jobbet med den estiske diskoskasteren Aleksander Tammert, og Wollman mente at Hunt, på grunn av sin størrelse og atletikk, kunne få et idrettsstipend for å spille amerikansk fotball for SMU Mustangs. Da Hunt prøvespilte gjorde hans fysiske styrke og en tid på 4,7 sekunder på 40-yard dash til at lagets hovedtrener June Jones tilbød ham et stipend, og i 2009 ble han en fulltidsstudent på SMU. Han spilte deretter for Mustangs i de neste fire sesongene. Den 12. oktober 2009 ble Hunt utnevnt Conference USA Special Teams Player of the Week. Den 7. november slo Hunt skolerekorden for blokkerte spark i en sesong da han blokkerte et ekstrapoeng og et field goal i en kamp mot Rice Owls. Han blokkerte åtte spark i løpet av sine 14 første kamper på SMU, som var innen topp ti for blokkerte spark i hele NCAA. Han ble utnevnt til MVP i Hawaii Bowl i 2012. Han slo NCAA-rekorden for blokkerte spark (19), men endte karrieren med 17 blokkeringer.

Journalisten Bruce Feldman har for CBS Sports satt sammen det han kaller for en «Freak List» med ti spillere i college som han ser på som de mest «freakish» utøverne. I 2012 toppet Hunt listen. Ifølge Feldman høres Hunt ut som «en spiller laget i et PlayStation-spill»―til tross for en armlengde på  tok han  i benk med 35 repetisjoner, og klarte å løfte  og  på rykk. Hunt har også et vertikalt hopp på . Wollman forutså at Hunt kom til å ta 45 repetisjoner og løpe 40-yard på 4,6 sekunder under NFL Scouting Combine i 2013. Hunt løp 40-yard på 4,60 sekunder og tok 38 repetisjoner på benken, i tillegg til et vertikalt hopp på  i 2013.

## Profesjonell karriere

### Cincinnati Bengals
Den 26. april 2013 ble Hunt draftet i andre runde, som #53, i NFLs draft i 2013 av Cincinnati Bengals. Bengals defensive coordinator Mike Zimmer sammenlignet ham med Bengals’ defensive end/linebacker Michael Johnson under en pressekonferanse etter draftet, og beskrev begge spillerne som «veldig rå» etter college, men med stort potensial.

Den 6. oktober 2013 debuterte Hunt i NFL da Bengals slo New England Patriots 13–6. Han spilte i ti kamper og var inaktiv i seks. Totalt hadde han fire taklinger, en kombinert takling og syv quarterback pressures, og Bengals vant divisjonstittelen i AFC North.

I 2014 hadde Hunt syv taklinger og en sack i løpet av 12 kamper, og Bengals endte sesongen 10–5–1 og nådde sluttspillet.

Det var forventet at Hunt kom til å slå gjennom i 2015-sesongen, men endte sesongen med kun to taklinger og ingen sacks, og spilte i syv av Bengals’ seriekamper.

### Indianapolis Colts

Den 13. mars 2017 signerte Hunt en 2-årig kontrakt med Indianapolis Colts. I hans første sesong med Colts hadde Hunt 29 taklinger og en sack.

I uke 1 av 2018-sesongen hadde Hunt to sacks mot sitt forrige lag Bengals, som nesten doblet antallet sacks han hadde totalt i karrieren (2,5). I uke 3 mot Philadelphia Eagles hadde Hunt fire taklinger, en sack og plukket opp en fumble han selv forårsaket.  Iuke tre ledet Hunt lidaen i taklinger for tap med åtte. Han stilte til start i 15 kamper i 2018, og hadde 30 kombinerte taklinger og fem sacks.

Den 5. mars 2019 signerte Hunt en to-årig kontraktforlengelse med Colts til en verdig av $9 millioner.

Colts løsla Hunt den 16. mars 2020.

### New Orleans Saints
Den 1. mai 2020 signerte Hunt en 1-årig kontrakt med New Orleans Saints. Han ble frigitt 5. september 2020 og signert til treningsstallen dagen derpå. Han ble plukket opp til den aktive spillerstallen den 12. september for lagets sesongåpning mot Tampa Bay Buccaneers, og ble sendt tilbake til treningsstallen 14. september. Han ble igjen hentet opp den 21. september før kampen mot Las Vegas Raiders i uke 2, og ble sendt tilbake etter kampen. Den 26. september 2020 ble han forfremmet til den aktive spillerstallen. Den 12. oktober 2020 ble han frigitt.

### Cincinnati Bengals (andre periode)
Den 19. oktober 2020 ble Hunt igjen signert av Cincinnati Bengals. Han ble plassert på reserve/COVID-19-listen den 9. november 2020, og ble aktivert igjen den 20. november.

### Arizona Cardinals
Den 11. august 2021 signerte Hunt med Arizona Cardinals. Han ble frigitt 31. august 2021.

### Chicago Bears
Den 8. september 2021 ble Hunt signert til treningsstallen til Chicago Bears. Hunt ble hentet opp til aktiv spillerstall den 18. september 2021 i forkant av kampen mot Cincinnati Bengals i Soldier Field i Chicago i uke 2, og igjen den 25. september 2021 før kampen mot Cleveland Browns i Cleveland i uke 3. Den 23. november ble han forfremmet til aktiv spillerstall.

### Karrierestatistikker

## Resultater i friidrett

## Referanser


## Eksterne lenker
* 
* 
* Profil for SMU Mustangs